fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi sv fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Vanhempien tuen tarve ei pääty taaperovaiheeseen - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Neuvolan ja kouluterveydenhuollon laajoissa terveystarkastuksissa keskustellaan vanhempien kanssa perheen arjen kuulumisista ja mahdollisista tuen tarpeista. Terveydenhoitajien ja lääkäreiden kokemuksen mukaan laajat terveystarkastukset mahdollistavat paneutumisen perheen tilanteeseen, mikä edistää tuen tarpeiden tunnistamista ajoissa ja tuen tarjoamista.
Tuen tarve liittyy perheissä vanhempien jaksamiseen, parisuhteen toimivuuteen ja perheen vuorovaikutukseen. Lisäksi eri ikäryhmien palveluissa voidaan havaita myös lapsen ikävaiheen mukaisia perheen tuen tarpeita.
Raskauden aikana korostuvat vanhempien fyysisen ja psyykkisen terveyden kysymykset ja pulmat sekä riittävä tukiverkosto, tietävät äitiysneuvoloiden terveydenhoitajat ja lääkärit.
Lastenneuvoloissa tiedetään, että lapsiperheet tarvitsevat tukea arjen hallintaan ja arkirytmin löytämiseen sekä tukiverkoston ja tuensaannin turvaamiseen, kasvatuskäytäntöihin ja perheen yhteisen ajan löytämiseen.
Lääkäreiden mukaan laajoissa terveystarkastuksissa tulee esille parisuhteen toimivuuteen ja perheen vuorovaikutukseen liittyviä tuen tarpeita, terveydenhoitajien mukaan kasvatuskäytäntöihin ja perheen yhteiseen aikaan liittyvät tuen tarpeet.
Kouluikäisten lasten perheissä tavallisimmin tukea tarvitaan perheiden arjen hallintaan ja arkirytmiin sekä riittävään perheen yhteisen aikaan. Myös television katselun ja sosiaalisessa mediassa vietetyn ajan sekä nettipelaamisen hallintaan tarvitaan tukea.
Neuvolat ja kouluterveydenhuolto tukevat
Neuvolat ja kouluterveydenhuolto pystyvät tunnistamaan varhain tuen tarpeet.  Käytännössä kaikki vanhemmat tarvitsevat ja hyötyvät vanhemmuuden ja parisuhteen tuesta eri perhevaiheissa.
Neuvolassa ja kouluterveydenhuollossa annettu tieto, keskustelu ja vertaistuki lisäävät vanhempien voimavaroja ja helpottavat pärjäämistä. Ne voivat auttaa vanhempia jaksamaan ja ehkäistä uupumista, joka heijastuu sekä vanhemmuuteen että parisuhteeseen ja niiden kautta lapsen terveyteen ja hyvinvointiin.
Läheisillä ja muulla tukiverkostolla on suuri merkitys yhden vanhemman perheissä, mutta myös kahden vanhemman perheessä tarvitaan tukiverkostoa orastavien uupumuksen merkkien näkyessä.
Laajoissa terveystarkastuksissa pystytään kohdentamaan tiedollista ja emotionaalista tukea perheille heidän tarpeidensa mukaisesti järjestämällä esimerkiksi lisäkäyntejä neuvolaan tai kouluterveydenhuoltoon. Lisäksi voidaan tarjota esimerkiksi perhetyöntekijän tukea kotiin ja ohjata perheitä vertaistuen tai muun tuen piiriin.
Suurimmalle osalle vanhemmista neuvolasta ja kouluterveydenhuollosta saatu tieto ja tuki on riittävää. Osa perheistä hyötyy esimerkiksi kolmannen sektorin tarjoamista digitaalisista vanhemmuuden ja parisuhteen tuen palveluista ja muusta vertaistuesta. Osa vanhemmista tarvitsee kasvatus- ja perheneuvolan tai sosiaalitoimen apua.
Kohti koko perheen palveluja
Vanhempien terveys ja hyvinvointi – mukaan lukien toimiva vanhemmuus ja parisuhde – ovat monen eri asian summa. Siksi koko perheen tukemiseen kannattaa valjastaa moni eri toimija.
Hallituksen Lapsi- ja perhepalvelujen muutosohjelmassa (LAPE) korostetaan koko perheen tuen vahvistamista neuvolan ja kouluterveydenhuollon palveluissa.  Samalla haetaan vaikuttavia menetelmiä käytettäväksi peruspalveluissa.
Lasten terveyden ja hyvinvoinnin eriarvoistuminen käynnistyy varhain, jo raskausaikana. Siksi kaikki perheet tavoittavien peruspalvelujen tuki on ensiarvoisen tärkeää. Vanhemmat ja etenkin lapset hyötyvät perheen tuen tarpeiden varhaisesta tunnistamisesta ja oikea-aikaisesta, räätälöidystä tuesta.
Perheen voimavaroilla ja erityisesti vanhempien kokemuksella pärjäämisestä on suora yhteys jaksamiseen. Kun vanhemmat kokevat voimavaransa hyviksi, he myös tavallisesti kokevat pärjäävänsä uudessa ja ajoittain kuormittavassakin tilanteessa. Perustason palveluissa tarjottava tuki on kaikille sopivan arkista, konkreettista ja leimaamatonta ottaa vastaan.
Suomen satavuotisjuhlallisuuksiin liittyen Pentti Arajärvi ja Maria Kaisa Aula ovat tehneet ehdotuksen kansallisen vanhemmuuden tuen ohjelmanperustamisesta tukemaan lasten turvallista kasvua, edistämään mielenterveyttä sekä vähentämään lasten eriarvoistumista.
Eduskunnalle jätetty ehdotus kansallisesta vanhemmuuden tuen ohjelmasta on erittäin kannatettava. Vanhemmuuden tukeminen on tärkeää kaikissa perheen elämänvaiheissa ja perhemuodoissa.
Mielestämme niissä perheissä, joissa on kaksi vanhempaa, tulisi vanhemmuuden tukeen sisällyttää myös parisuhteen tuki. Kahden vanhemman perheessä parisuhteen toimivuus vaikuttaa vanhempien hyvinvointiin ja samalla lisää tai heikentää vanhemmuuden voimavaroja. Lapsen vointiin parisuhteen toimivuus vaikuttaa sekä suoraan että välillisesti vanhempien voimavarojen kautta. Ehdotammekin, että kansallinen ohjelma sisältäisi vanhemmuuden tuen lisäksi selkeitä toimenpiteitä vanhempien parisuhteen tukemiseen peruspalveluissa.
Lapsi- ja perhepalveluiden muutosohjelma (LAPE)
Tuovi Hakulinen forskningschef Kunskapsledning och medskapande, THL
Marke Hietanen-Peltola ylilääkäri Tiedolla johtaminen ja vertaiskehittäminen, THL
Sarianna Vaara tutkimuskoordinaattori Lapset, nuoret ja perheet, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.